شەفەق نیوز/ وەزیر بازرگانی میسر راگەیان “میسر وە خاتر دابینکردن یەک ملیۆن تەن گەنم ساڵانە، هەوەجە بەێد ئەرا  بەرهەمهاوردن نان پەتاتە”.
عەلی موسیڵحی، وەزیر بازرگانیی میسر لە کۆنگرەیگ رووژنامەوانی راگەیان “چارەسەرەیل قەیران گەنم لە وڵاتەگە لە ئارا و کار ئەرای کریەێد و یەکیگ لەو چارەسەرەیلەیش پەنابردنە ئەرا هەڕین پەتاتە”.
وتیش “میسر پاداگرە لە وەکارهاوردن تێکەڵەی نوویگ ک پەتاتەی هەڕیاگ لەناوی وەکارتێد ئەرا بەرهەمهاوردن گەنم”.
دیاری کرد “گەنم پەتاتە بریگ فرە لە خوازین دانیشتگ میسر ئەرا گەنم دابینکەێد ک رەسێدە یەک ملیۆن تەن گەنم لە ساڵیگ”.
لە باوەت چوینیەتی بەرهەمهاوردن نان پەتاتە وەزیر بازرگانی میسر ئاشکەرایکرد، پەتاتەگە کوڵیەێد و راستەوخۆ تێکەڵای وەگەرد ئارد گەنم کریرێد دویاجار وە هەمان شیوەی نان ئاسایی گەنم وڵیەێد و ئامادە کریەێد.
